আবাসন (লজিং)

লজিং  (Lodging) বলতে স্বল্পমেয়াদী আবাসস্থল ব্যবহারের কথা বোঝায়, যা সাধারণত ভাড়া নিয়ে কিংবা অন্য কোনো ব্যবস্থার মাধ্যমে ব্যবহার করা হয়। যারা ভ্রমণ করেন এবং বাড়ি থেকে একদিনের বেশি দূরে থাকেন, তাদের ঘুম, বিশ্রাম, খাবার, নিরাপত্তা, ঠান্ডা বা বৃষ্টির হাত থেকে আশ্রয়, লাগেজ রাখার সুবিধা এবং সাধারণ গৃহস্থালির কার্যাবলি সম্পাদনের জন্য আবাসনের প্রয়োজন হয়। আবাসন হচ্ছে শেয়ারিং অর্থনীতির একটি ধরন। আবাসনের ব্যবস্থা হোটেল, মোটেল, হোস্টেল, বা ইন-এ, কোনো ব্যক্তিগত বাড়িতে (বাণিজ্যিকভাবে—যেমন: বেড অ্যান্ড ব্রেকফাস্ট, গেস্ট হাউস, অবকাশ ভাড়া, অথবা অ-বাণিজ্যিকভাবে, যেমন: হোমস্টে বা বন্ধুদের বাড়ি), তাঁবু, ক্যারাভান/ক্যাম্পারভ্যান (প্রায়শই ক্যাম্পসাইট-এ) ইত্যাদিতে হতে পারে। অনেক আবাসন স্ব-রান্নার (self-catering) সুবিধাসম্পন্ন, যেখানে খাবার সরবরাহ করা হয় না, তবে রান্নার সুযোগ থাকে।

আবাসনের সুযোগ কোনো স্থাবর সম্পত্তির মালিক বা লিজধারক প্রদান করতে পারেন। এর মধ্যে রয়েছে হোটেল শিল্প, আতিথেয়তা শিল্প, রিয়েল এস্টেট ইনভেস্টমেন্ট ট্রাস্ট এবং নিজ মালিকানাধীন বাড়ি।

আবাসনের সুবিধা কোনো মধ্যস্থতাকারী, যেমন ভ্রমণ-সংক্রান্ত ওয়েবসাইটের মাধ্যমেও পাওয়া যেতে পারে।

 বিধিমালা অনুযায়ী অঞ্চলভেদে 
থাম্ব|টরন্টোতে এয়াবিএনপি
স্বল্পমেয়াদী ভাড়ার নিয়ন্ত্রণের মধ্যে থাকতে পারে: হোস্টদের ব্যবসায়িক লাইসেন্সের বাধ্যবাধকতা, হোটেল কর প্রদান এবং নির্মাণ, নগর ও জোনিং নীতিমালা মানা। হোটেল শিল্প স্বল্পমেয়াদী বাড়ি ভাড়ার উপর কঠোর নিয়ন্ত্রণ চেয়ে লবিং করেছে এবং সরকারের পক্ষ থেকে আরোপিত বিধিনিষেধ ছাড়াও, অনেক হোমওনার অ্যাসোসিয়েশন-ও স্বল্পমেয়াদী ভাড়ায় সীমাবদ্ধতা আরোপ করে।

 ইউরোপ 

 আমস্টারডাম: হোস্টরা বছরে সর্বাধিক ৩০ রাতের জন্য তাদের সম্পত্তি ভাড়া দিতে পারেন এবং প্রতি দলে চারজনের বেশি থাকতে পারে না। শহরের কিছু অংশে স্বল্পমেয়াদী ভাড়া নিষিদ্ধ।
 বার্সেলোনা: ছুটির অ্যাপার্টমেন্টগুলো সর্বোচ্চ হারে সম্পত্তি করের আওতাভুক্ত; প্ল্যাটফর্মগুলোকে নিয়ন্ত্রকদের সঙ্গে তথ্য ভাগ করতে হয়।
 বার্লিন: স্বল্পমেয়াদী ভাড়া দেওয়ার জন্য কর্তৃপক্ষের অনুমতি নিতে হয়। হোস্টরা পুরো বাড়িতে থাকলে নির্দিষ্ট কক্ষে ভাড়া দিতে পারেন।
 বুদাপেস্ট: প্রতি বাসরুম অনুযায়ী কর দিতে হয়।
 আয়ারল্যান্ড: প্রধান বাসস্থানে বছরে সর্বাধিক ৯০ দিন স্বল্পমেয়াদী ভাড়া দেওয়ার অনুমতি, স্থানীয় কর্তৃপক্ষের সঙ্গে নিবন্ধন এবং বাড়ির ব্যবহার বদলে পূর্ণকালীন স্বল্পমেয়াদী ভাড়ায় রূপান্তর হলে পরিকল্পনা অনুমতি নিতে হয়। তবে এই নিয়ম মানার হার কম; এক জরিপে দেখা গেছে, ২৫,০০০-এর মধ্যে মাত্র ৩৮টি তালিকাভুক্ত সম্পত্তির পরিকল্পনা অনুমতি ছিল।
 লন্ডন: বছরে ৯০ দিনের বেশি স্বল্পমেয়াদী ভাড়া দেওয়া নিষিদ্ধ।
 লুসার্ন: বছরে সর্বাধিক ৯০ দিন পর্যন্ত স্বল্পমেয়াদী অ্যাপার্টমেন্ট ভাড়া দেওয়া যায়।
 মাদ্রিদ: পৃথক প্রবেশদ্বার না থাকলে তালিকাভুক্ত স্বল্পমেয়াদী ভাড়া নিষিদ্ধ।
 পালমা দে মায়োর্কা: পর্যটন নিয়ন্ত্রণের জন্য হোম-শেয়ারিং ওয়েবসাইট নিষিদ্ধ।
 প্যারিস: হোস্টরা বছরে সর্বাধিক ১২০ দিন বাড়ি ভাড়া দিতে পারেন এবং তাদের তালিকা টাউন হলে নিবন্ধন করতে হয়।
 রোম: স্বল্পমেয়াদী ভাড়া ওয়েবসাইটগুলোকে ২১% ভাড়া আয়ের উপর কর কেটে রাখতে হয়।
 ভেনিস: হোস্টদের পর্যটন কর সংগ্রহ ও জমা দিতে হয়।
 ভিয়েনা: শহরের নির্দিষ্ট আবাসিক এলাকায় স্বল্পমেয়াদী ভাড়া নিষিদ্ধ, তবে নিজের বসবাসের জন্য ব্যবহৃত অ্যাপার্টমেন্ট ব্যতিক্রম।

 যুক্তরাষ্ট্র 

 ফিনিক্স, অ্যারিজোনা: বেশিরভাগ নিয়ন্ত্রণ নিষিদ্ধ, কারণ পৌর কর্তৃপক্ষ সম্পত্তির অধিকার নিয়ে হস্তক্ষেপ করতে পারে না।
 বস্টন, ম্যাসাচুসেটস: স্বল্পমেয়াদী ভাড়ার জন্য কোন ধরনের সম্পত্তি ব্যবহার করা যাবে ও বছরে কতদিন ভাড়া দেওয়া যাবে, সেটার সীমা আছে।
 শিকাগো, ইলিনয়: হোস্টদের লাইসেন্স নিতে হয়। এক রাতের জন্য ভাড়া নিষিদ্ধ।
 জার্সি সিটি, নিউ জার্সি: বছরে সর্বাধিক ৬০ দিন ভাড়া দেওয়া যাবে।
 লস এঞ্জেলেস, ক্যালিফোর্নিয়া: শহরের পরিকল্পনা বিভাগে নিবন্ধন করতে হয়, ৮৯ ডলার ফি দিতে হয় এবং বছরে ১২০ দিনের বেশি হোম-শেয়ার করা যাবে না।
 মিয়ামি, ফ্লোরিডা: বেশিরভাগ পাড়ায় স্বল্পমেয়াদী ভাড়া নিষিদ্ধ, এর পেছনে হোটেল শিল্পের লবিং ভূমিকা রয়েছে।
 নিউ ইয়র্ক সিটি, নিউ ইয়র্ক: ৩০ দিনের কম সময়ের ভাড়া নিষিদ্ধ, যদি না হোস্ট উপস্থিত থাকেন। হোস্টদের লাইসেন্স নিতে হয় এবং লাইসেন্স খুব কমই দেয়া হয়।
 পোর্টল্যান্ড, ওরেগন: একক ইউনিটে কয়টি বেডরুম তালিকাভুক্ত করা যাবে তার সীমা আছে।
 সান ডিয়েগো, ক্যালিফোর্নিয়া: স্বল্পমেয়াদী ভাড়ার জন্য ইউনিট সংখ্যা হাউজিং স্টকের ১%-এ সীমাবদ্ধ, এবং লাইসেন্স প্রয়োজন।
 সান ফ্রান্সিসকো, ক্যালিফোর্নিয়া: হোস্টদের নিবন্ধন করতে হয়।
 সান্তা মনিকা, ক্যালিফোর্নিয়া: হোস্টদের শহরের কাছে নিবন্ধন ও লাইসেন্স নিতে হয় এবং একাধিক সম্পত্তি তালিকাভুক্ত করা নিষিদ্ধ।
 সিয়াটল, ওয়াশিংটন: হোস্টদের লাইসেন্স নিতে হয় এবং সর্বাধিক দুইটি ইউনিট ভাড়া দেওয়া যাবে।
 ওয়াশিংটন, ডিসি: স্বল্পমেয়াদী ভাড়া লাইসেন্স নিতে হয়, এবং হোস্ট উপস্থিত না থাকলে বছরে ৯০ দিনের বেশি ভাড়া দেওয়া যাবে না।
 ওয়েস্ট নিউ ইয়র্ক, নিউ জার্সি: স্বল্পমেয়াদী ভাড়া নিষিদ্ধ।

 কানাডা 

 টরন্টো: স্বল্পমেয়াদী ভাড়া শুধুমাত্র হোস্টের প্রধান বাসস্থানে দেওয়া যাবে এবং হোস্টদের লাইসেন্স নিতে হবে।
 ভ্যাঙ্কুভার: একইভাবে, প্রধান বাসস্থানে ভাড়া দিতে হবে এবং লাইসেন্স নিতে হবে।

 এশিয়া 

 জাপান: হোস্টদের সরকারে নিবন্ধন করতে হয়; বছরে সর্বাধিক ১৮০ দিন ভাড়া দেওয়া যাবে।
 সিঙ্গাপুর: তিন মাসের কম সময়ের স্বল্পমেয়াদী বাড়ি ভাড়া অবৈধ।
 বাংলাদেশ : বাংলাদেশে লজিং বলতে সাধারণত শিক্ষার্থী, চাকরিপ্রার্থী বা বাইরে থেকে আসা ব্যক্তিরা কারো বাড়িতে একটি নির্দিষ্ট কক্ষ ভাড়া নিয়ে বসবাস করার ব্যবস্থা বোঝানো হয়। এখানে যিনি কক্ষ ভাড়া দেন, তাকে লজিং মাস্টার বলা হয় এবং ভাড়াটিয়াকে লজার। এই ব্যবস্থায় অধিকাংশ সময় পরিবারের সঙ্গে থাকা, নিরাপত্তা, সাশ্রয়ী খরচ ও পরিচর্যা সুবিধা পাওয়া যায়। 

 আরও দেখুন 



 তথ্যসূত্র 

 বহিঃসংযোগ 




বিষয়শ্রেণী:আবাসন শিল্প
বিষয়শ্রেণী:পর্যটক থাকার ব্যবস্থা